GGC จับมือ KTIS ผุด “ไบโอคอมเพล็กซ์” ต่อยอดธุรกิจผลิตภัณฑ์เคมี
GGC จับมือ KTIS ผุด “ไบโอคอมเพล็กซ์” ใน จ.นครสวรรค์ หวังต่อยอดธุรกิจผลิตภัณฑ์เคมีเพื่อสิ่งแวดล้อมให้เติบโตยั่งยืนในอนาคต
2 ก.พ. 2561

บริษัท โกลบอลกรีนเคมิคอล จำกัด (มหาชน) หรือ GGC เปิดเผยว่า บริษัทเตรียมลงนามข้อตกลงความร่วมมือขับเคลื่อนการลงทุนไบโอคอมเพล็กซ์ (Biocomplex) กับบริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือ KTIS เพื่อพัฒนาเศรษฐกิจชีวภาพ (Bioeconomy) ในพื้นที่นำร่อง จ.นครสวรรค์ ในวันที่ 6 ก.พ. 61
ทั้งนี้ เป็นการสนับสนุนโครงการพัฒนาเศรษฐกิจชีวภาพอย่างยั่งยืน (Sustainable Bioreconomy Development Project) ภายใต้โครงการสานพลังประชารัฐ ด้านการพัฒนาคลัสเตอร์ภาคอุตสาหกรรมแห่งอนาคต (New S-Curve) โดยมีวัตถุประสงค์เพื่อร่วมทุนก่อสร้างไบโอคอมเพล็กซ์ ณ จ.นครสวรรค์ ซึ่งนับว่าเป็นก้าวสำคัญในการส่งเสริมและต่อยอดธุรกิจผลิตภัณฑ์เคมีเพื่อสิ่งแวดล้อมของประเทศ